**JELGAVAS VALSTSPILSĒTAS PAŠVALDĪBAS 2024. GADA 25. APRĪĻA**

**SAISTOŠO NOTEIKUMU NR.24-9**

**“GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR.21-19 “MAZNODROŠINĀTAS MĀJSAIMNIECĪBAS IENĀKUMU SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | 1. Saistošo noteikumu “Grozījumi Jelgavas valstspilsētas pašvaldības 2021. gada 23. septembra saistošajos noteikumos Nr.21-19 “Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā”” projekts (turpmāk – saistošo noteikumu projekts) izstrādāts, lai precizētu kārtību, kādā saņem pabalstu ēdināšanas pakalpojuma apmaksai vispārējās izglītības iestādē (turpmāk – pabalsts ēdināšanai), izglītojamais no trūcīgas vai maznodrošinātas mājsaimniecības, kurš apgūst pamatizglītības programmu Jelgavas valstspilsētas pašvaldības profesionālajā vidusskolā “Jelgavas Amatu vidusskola” (turpmāk – Jelgavas Amatu vidusskola), kā arī precizēt pabalsta ēdināšanas pakalpojuma apmaksai pirmsskolas izglītības iestādē un pabalsta profesionālās ievirzes izglītības programmas apguvei izglītojamajam saņemšanas kārtību, tajā skaitā pabalsta izmaksas kārtību un konkretizēt ka pabalstu sabiedriska transporta pakalpojuma izmantošanai piešķir darbspējīgā vecuma personai trūcīgas vai maznodrošinātas mājsaimniecības statusa noteiktajā periodā. 2. Jelgavas Amatu vidusskola ir Jelgavas valstspilsētas pašvaldības dibināta profesionālās izglītības iestāde, kura īsteno pamatizglītības programmu un kurā izglītojamiem, kuri atbilst trūcīgas vai maznodrošinātas mājsaimniecības statusam, nav nodrošināts pabalsts ēdināšanai. 2023./2024. mācību gadā 10 izglītojamie apgūst pamatizglītības programmu Jelgavas Amatu vidusskolā un šai mērķa grupai no 2024. gada 1. septembra paredzēts nodrošināt pabalstu ēdināšanai. 3. Saistošo noteikumu projektā ir precizēta kārtība, kādā izmaksā pabalstu ēdināšanas pakalpojuma apmaksai pirmsskolas izglītības iestādē un pabalstu profesionālās ievirzes izglītības programmas apguvei izglītojamajam, paredzot iespēju izņēmumu gadījumos pārskaitīt iesniedzēja iesniegumā norādītajā kredītiestādes maksājumu vai pasta norēķinu sistēmas kontā saskaņā ar iesniegtajiem ēdināšanas pakalpojumu/profesionālās ievirzes izglītības programmas izdevumus apliecinošiem dokumentiem. Turpmāk no izglītības iestādes tiek pieprasīts rēķins par profesionālās ievirzes izglītības programmas apguvi, izslēdzot iespēju saņemt pabalstu par ilgstošiem neattaisnotiem kavējumiem. Saistošo noteikumu projektā precizēts pabalsta profesionālās ievirzes izglītības programmas apguvei izglītojamajam nosaukums. 4. Noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”. |
| 1. **Fiskālā ietekme uz pašvaldības budžetu** | 1. Nav ietekmes uz ieņēmumu daļu. 2. Ir ietekme uz izdevumu daļu, jo pabalsta ēdināšanas pakalpojuma apmaksai vispārējās izglītības iestādē nodrošināšanai ir nepieciešami papildu līdzekļi Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) 2024.gada budžetā 2960,00 *euro* apmērā (10 izglītojamie x 4,00 *euro* vidējā ēdināšanas maksa dienā x 74 mācību dienas 2024./2025. mācību gadā). 3. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | 1. Sociālā ietekme – nodrošināta vienlīdzīga iespēja izglītojamajiem, kuri atbilst trūcīgas vai maznodrošinātas mājsaimniecības statusam, saņemt pabalstu ēdināšanas pakalpojumu apmaksai, tajā skaitā, apgūstot pamatizglītības programmu Jelgavas Amatu vidusskolā. 2. Nav ietekmes uz vidi. 3. Ir ietekme uz veselību, jo Jelgavas Amatu vidusskolā ir nodrošināts pilnvērtīgs ēdiens izglītojamajiem, kuri apgūst pamatizglītības programmu un dzīvo ģimenēs, kuras atbilst trūcīgam vai maznodrošinātam mājsaimniecības statusam. 4. Nav ietekmes uz uzņēmējdarbību. 5. Nav ietekmes uz konkurenci. |
| 1. **Ietekme uz administratīvajām procedūrām un to izmaksām** | Neietekmē. |
| 1. **Ietekme uz pašvaldības funkcijām un cilvēkresursiem** | Neietekmē pašvaldības funkcijas un cilvēkresursus. |
| 1. **Informācija par izpildes nodrošināšanu** | Saistošo noteikumu izpildē nav paredzēts izveidot jaunu institūciju. Saistošo noteikumu izpildi nodrošina JSLP sadarbībā ar izglītības iestādēm. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām** | 1. Saistošo noteikumu projekts un tam pievienotais paskaidrojuma raksts 25.03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 08.04.2024. 2. Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A.Rāviņš